CELEX: C2007/247/35
Language: sk
Date: 2007-10-20 00:00:00
Title: Vec T-348/03: Rozsudok Súdu prvého stupňa z  12. septembra 2007 – Koninklijke Friesland Foods/Komisia ( Štátna pomoc — Daňový systém pomoci uplatňovaný Holandskom — Medzinárodné činnosti financovania skupín podnikov — Rozhodnutie vyhlasujúce systém pomoci za nezlučiteľný so spoločným trhom — Prechodné ustanovenie — Ochrana legitímnej dôvery — Prípustnosť — Aktívna legitimácia )

20.10.2007   
            
            
               SK
            
            
               Úradný vestník Európskej únie
            
            
               C 247/24
            
         Rozsudok Súdu prvého stupňa z 12. septembra 2007 – Koninklijke Friesland Foods/Komisia
   (Vec T-348/03) (1)
   
   („Štátna pomoc - Daňový systém pomoci uplatňovaný Holandskom - Medzinárodné činnosti financovania skupín podnikov - Rozhodnutie vyhlasujúce systém pomoci za nezlučiteľný so spoločným trhom - Prechodné ustanovenie - Ochrana legitímnej dôvery - Prípustnosť - Aktívna legitimácia“)
   (2007/C 247/35)
   Jazyk konania: holandčina
   Účastníci konania
   
      Žalobca: Koninklijke Friesland Foods NV, predtým Friesland Coberco Dairy Foods Holding NV (Meppel, Holandsko) (v zastúpení: E. Pijnacker Hordijk a W. Geursen, advokáti)
   
      Žalovaná: Komisia Európskych spoločenstiev (v zastúpení: H. van Vliet, V. Di Bucci a S. Noë, splnomocnení zástupcovia)
   Predmet veci
   Návrh na zrušenie článku 2 rozhodnutia Komisie 2003/515/ES zo 17. februára 2003 o systéme pomoci uplatňovanom Holandskom pre medzinárodné činnosti financovania (Ú. v. EÚ L 180, s. 52), v rozsahu, v akom vylučuje z prechodného režimu podnikateľov, ktorí k dátumu 11. júla 2001 už podali u holandských daňových orgánov žiadosť o uplatnenie predmetného systému pomoci, o ktorej ešte nebolo k tomu istému dátumu rozhodnuté
   Výrok rozsudku
   
               1.
            
            
               Článok 2 rozhodnutia Komisie 2003/515/ES zo 17. februára 2003 o systéme pomoci uplatňovanom Holandskom pre medzinárodné činnosti financovania sa zrušuje v rozsahu, v akom vylučuje z prechodného režimu, ktorý zavádza, podnikateľov, ktorí k dátumu 11. júla 2001 už podali u holandských daňových orgánov žiadosť o uplatnenie predmetného systému pomoci, o ktorej ešte nebolo k tomu istému dátumu rozhodnuté.
            
         
               2.
            
            
               Komisia je povinná nahradiť trovy konania.
            
         
      (1)  Ú. v. EÚ C 21, 24.1.2004.